Namdalens beskrivelse

Namdalens beskrivelse, egentlig Gandske Nommedalls Leens Beskriffuelse Aar 1597, er en anonym topografisk skildring av Namdalen i Nord-Trøndelag, skrevet i 1597. Teksten tilsvarer 16 trykksider.

Forfatteren kan ha vært den dansk-norske fogden Erik Hanssøn Schønnebøl, som skrev en tilsvarende Lofodens og Vesteraalens Beskrivelse i 1591Nils Magne Knutsen. Erik Schønnebøl; NBL; 2. utg., eller helst en prest som tiltrådte i Nærøy prestegjeld i 1593-4, hvis navn er ukjent. Skriftet ble utgitt av Gustav Storm i 1895. Om forfatterskapet i forordet side 42-45; selve teksten side 157-175, og var tidligere kjent og sitert av Gerhard Schøning da han skrev sin Reise som giennem en Deel af Norge i de Aar 1773, 1774, 1775 paa Hans Majestets Kongens Bekostning er giort og beskreven.

Namdalen beskrives som bestående av tre prestegjeld: Fosnes – som på den tiden også omfattet Flatanger og OtterøyFosnes prestegjeld; disnorge.no, Overhalla – som på den tiden også omfattet Grong, Høylandet, Gløshaug og VemundvikOverhalla prestegjeld; disnorge.no, og Nærøy – som på den tiden også omfattet Vikna og LekaNærøy prestegjeld; disnorge.no.

Bindal blir nevnt; det tilhørte Brønnøy sogneprestembete i kirkelige spørsmål, men til fogden i Namdalen i sivile saker: «udi dette Bindallen ligger en lidenn annex, som ligger til Brönnie sogn kircke på Hellelandt; och allg tienden wdi same Bindalls fiering kommer til Brönnie, mens bönderne met alle konggens sager suarer til Nummedalls lenn.»

Skriftet skildrer landskap, halvområder, prestegjeldenes utstrekning, kirker, gårder, fiskevær og årsrytmen i fiskeriene. I Nærøy nevnes seks fiskevær: Nordøyan, Fråholmen, Hummelvær, Sklinna, Frelsøy og Steinan. De fem første stedene skal det ha vært kirker og regelmessige gudstjenester.

 Se også 
 Efterretning om Inderøens fogderie, fra 1760-åra
 Referanser 

Kategori:Norske sakprosabøker
Kategori:1597
Kategori:Topografisk litteratur
Kategori:Trøndelags historie
Kategori:Kultur i Trøndelag